Kameme FmKameme Fm News
Arutwo na arutani ao guikio ngono makinyua njohi Olkalou
Arutwo makiria ma 33 , 22 mari a imwana na 11 mari a airitu kuuma cukuru wa secondary wa Naivasha Mixed High School kuma kaunti-ini ya Naikuru maraire thero ya Olkalou thutha wao guikio ngono hwai wa ira makinyua njohi hamwe na arutani ao ngari-ini iria iramakuite ya cukuru.
Kuringana na OCPD wa Olkalou Wilson Kosgei augite arutwo acio maraumaga mwena wa Nyahururu Icera ria mathomo no magikinya Olkalou moronekana matirari na mitugo miega hamwe na arutani acio kuria njohi kihiri cia mithemba ngurani irakorirwo ngari-ini, arutwo makinyua hamwe na gwikenia.
Kosgei augite arimu acio eri Wilson Ndegwa Njoroge 27 na Francies Ng’ang’a Chege 24 nimagakinyio igoti-ini muthenya wa jumatatu ni gwitikiria arutwo acio a Form Four kunyua njohi , hamwe na ndereva wa ngari iyo Harman Njoroge Njogu 30 ni kuna watho wa barabara kuona ngari iyo irari na arutwo 33 na arimu eri oriri ngari iyo ni yagukua andu 35 tu.
fao_Latn kik_Latn kik_Latn kik_Latn kik_Latn